Document ID: 32013D0797

TARYBOS ĮGYVENDINIMO SPRENDIMAS
2013 m. gruodžio 16 d.
kuriuo įgyvendinamas 2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika
(2013/797/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 291 straipsnio 2 dalį,
atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 26 straipsnio 3 dalį,
kadangi:
(1)
2013 m. spalio 15 d. Taryba priėmė 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika;
(2)
už ECB pavestų uždavinių planavimą ir vykdymą turėtų visapusiškai atsakyti vidaus įstaiga, kurią sudaro jos pirmininkas ir pirmininko pavaduotojas, keturi ECB atstovai ir vienas kiekvienos dalyvaujančios valstybės narės nacionalinės kompetentingos valdžios institucijos atstovas (toliau - Priežiūros valdyba);
(3)
Priežiūros valdyba turėtų būti itin svarbus organas ECB vykdant priežiūros užduotis, kurias iki šiol visada atlikdavo nacionalinės kompetentingos valdžios institucijos. Dėl šios priežasties Tarybai turėtų būti suteikta teisė priimti įgyvendinimo sprendimą skirti, inter alia, Priežiūros valdybos pirmininką;
(4)
laikydamasis pirmiau nurodyto reglamento 26 straipsnio 3 dalies ir išklausęs Priežiūros valdybą, lapkričio 22 d. ECB pateikė pasiūlymą dėl Priežiūros valdybos pirmininko skyrimo Europos Parlamentui patvirtinti. Gruodžio 11 d. Europos Parlamentas patvirtino šį pasiūlymą;
(5)
po to, 2013 m. gruodžio 11 d., ECB pateikė Tarybai pasiūlymą dėl Priežiūros valdybos pirmininko skyrimo,
PRIĖMĖ ŠĮ SPRENDIMĄ:
1 straipsnis
Danièle NOUY yra skiriama Europos Centrinio Banko priežiūros valdybos pirmininke.
2 straipsnis
Šis sprendimas įsigalioja jo paskelbimo Europos Sąjungos oficialiajame leidinyje dieną.
Priimta Briuselyje 2013 m. gruodžio 16 d.

Labels: 3
10
2
15